Арыстанбек Мұхамедиұлы 11 жылға сотталды
DATE: 16:49, 13 Ақпан 2024 | GMT +5
TITLE: Арыстанбек Мұхамедиұлы 11 жылға сотталды
URL: https://kaz.inform.kz/news/aristanbek-muhamediuli-11-zhilga-sottaldi-09a941/
META: DATE: 16:49, 13 Ақпан 2024 | GMT +5
TOTAL WORDS: 190
AUTHOR(S):
TEXT: Астана қаласының қылмыстық істер жөніндегі мамандандырылған ауданаралық соты бұрынғы министр мен оның сыбайластарына қатысты үкім шығарды. «Сот үкімімен М. аса ірі мөлшерде пара беруге оқталғаны үшін кінәлі деп танылып, Қылмыстық кодекстің 58-бабының 3 және 6-бөліктері негізінде, 20. 2023 жылғы Астана қаласының қылмыстық істер жөніндегі ауданаралық сотының үкімімен тағайындалған қатаң жазаны неғұрлым қатаң жазаға сіңіру жолымен қылмыстық құқық бұзушылықтар жиынтығы бойынша өмір бойына мемлекеттік қызметте лауазымдарды атқаруға тыйым салына отырып, 11 жылға бас бостандығынан айырылды», - делінген сот үкімінде. Одан бөлек, оның жұбайы Ғалия Ысқақова парақорлыққа делдалдық жасағаны үшін кінәлі деп танылып, өмір бойы мемлекеттік қызметте қызмет атқаруға тыйым салынып, 6 айға бас бостандығынан айырылды. Сондай-ақ, сот үкімімен А. Мұхамедиұлының адвокаты Мұстахим Төлеев аса ірі мөлшерде алаяқтық жасағаны үшін кінәлі деп танылып тармағы), 10 жыл мерзімге адвокаттық қызметпен айналысу құқығынан айырыла отырып, 6 жыл 8 айға бас бостандығынан айырылды. Үкім заңды күшіне енген жоқ. Еске сала кетейік, Ұлттық музейдің бұрынғы директоры Арыстанбек Мұхамедиұлы 2022 жылы 28 мамырда қамауға алынған еді. Антикор музей басшысына «Алтын адамның әлем музейлеріне шеруі» халықаралық көрмесін өткізу барысында қаржы жымқырды деген айып тақты. Дегенмен Арыстанбек Мұхамедиұлы сотта кінәсін мойындамады. Сондай-ақ сот Арыстанбек Мұхамедиұлын үйқамаққа ауыстырудан бас тартты
